hevur góðar samskiftisførleikar, bæði munnliga og skrivliga hevur politiskt tev er tænastuhugaður og fleksibul, miðvísur og dugir at arbeiða sjálvstøðugt Umsøkjarar skulu eisini hava diplomatiskan sans, hava evni til at hugsa strategiskt, eins og duga at samskifta á ymiskum stigum. Tað er fyrimunur, at umsøkjarar hava innlit í almennu fyrisitingina og uttanríkisøkið. Harafturat skal viðkomandi duga væl at skriva og vera stinnur í føroyskum eins væl og í enskum máli. Kunnleiki til onnur viðkomandi fremmandamál er ein fyrimunur. Løn og setanartreytir Størvini verða sett sambært sáttmála millum Fíggjarmálaráðið og viðkomandi yrkisfelag. Roknast kann við, at arbeiðstíðin stundum fellur uttanfyri vanliga arbeiðstíð. Nærri kunning um starvið Umsøkjarar eru vælkomnir at venda sær til Gunnar Holm-Jacobsen, stjóra fyri uttanríkistænastuna, á tel. 556106 at fáa nærri upplýsingar. Umsóknir Umsóknir við prógvum, lívsrensli (c. v.) o. ø. skulu sendast til: uvmr @ uvmr. fo. Umsóknir skulu vera Uttanríkis- og vinnumálaráðnum í hendi í seinasta lagi sunnudagin 29. september 2019. Allar umsóknir verða viðgjørdar í trúnaði. Uttanríkistænastan-ið bygnaðarliga er partur av Uttanríkis- og vinnumálaráðnum-Uttanríkistænastan røkir føroysk áhugamál úti í heimi til tess at styrkja tilverugrundarlagið í Føroyum og røkir og samskipar uttanríkispolitiska arbeiði landsstýrisins. Arbeiðsøkið fevnir um millumlandasamtarv, heruppií handilsviðurskifti, trygdarmál, havtilfeingi, økisbundið samstarv-heruppií norðurlandamál og arktiskt samstarv, altjóðarætt, tjóðar-branding, menningarsamstarv, neyðhjálp, protokoll, útflutningsframa og konsularviðurskifti. Harafturat varðar uttanríkistænastan av limaskapum í fleir- og millumtjóðafelagsskapum sum IMO, FAO, UNESCO, NEAFC, NAFO, NASCO, IWC, NAMMCO, Arktiska Ráðnum og Norðurlendska Ráðharraráðnum. Sendistovurnar í Brússel, London, Reykjavík, Keypmannahavn, Moskva og Beijing eru partur av uttanríkistænastuni.